cyanic-selkie/wikianc huggingface dataset:
Լեո Մոլ
Երիտասարդ տարիներ
Պատերազմի սկսվելուց հետո, վարկածներից մեկի համաձայն, Մոլոդոժանինը զորակոչվել է Կարմիր բանակ, դարձել Գրոզնիի հետևակային ուսումնարանի կուրսանտ, ուղարկվել է Ստալինգրադ, որտեղ նա ողջ է մնացել, բայց անհետ կորել է  ։ Մեկ այլ վարկածի համաձայն՝ Նալչիկի գրավումից հետո նրան տարել են Գերմանիա՝ հարկադիր աշխատանքի  ։ Այնտեղ գերմանացի սպաներից մեկը, իմանալով Լեոնիդի գեղարվեստական տաղանդի մասին, փրկել է նրան, տեղավորելով քանդակագործ Առնո Բրեքերի արվեստանոցում, որով Մոլոդոժանինը երկար ժամանակ հիանում էր ։ Բեռլինում նա սովորել է Արվեստի ակադեմիայում, ինչպես նաև աշխատել է որպես քանդակագործ Ֆրից Կլիմշի ասիստենտ ։ 1942 թվականի սկզբին Մոլոդոժանինը հանդիպել է իր ապագա կնոջը՝ Մարգարետ Շոլտեսին, նրանք ամուսնացել են  1943 թվականի սեպտեմբերին ։ Ըստ որոշ տեղեկությունների՝ Գերմանիայում Լեոնիդը վերամիավորվել է եղբոր և հոր հետ   ։
1945 թվականին, Բեռլինի վրա խորհրդային զորքերի հարձակումից առաջ, Մոլոդոժանինը կնոջ հետ փախել է քաղաքից՝ գնացքով հասնելով Ամստերդամ։ Զույգը տեղավորվել է Էյնդհովենի վանքում գտնվող փախստականների ճամբարում ։ Շուտով Մոլոդոժանինը իմացել է Սհեյնդելում կերամիկական գործարանի գոյության մասին, որտեղ նա աշխատանքի է անցել արձանիկների կաղապարների պատրասման արտադրամասում ։ Այնուհետև Լեոնիդը սովորել է Հաագայի արվեստների ակադեմիայում, որտեղ ծանոթացել է ապակենկարի արվեստին՝ միաժամանակ սովորել է հեծանիվ վարել։ 1948 թվականին Բեռլինի շրջափակման ընթացքում վախենալով նոր պատերազմի սկսվելուց , Մոլոդոժանինը և իր կինը փախել են Մեծ Բրիտանիա՝ այնտեղից էլ նպատակ ունենալով արտագաղթել Կանադա ։ Մինչ մեկնելու թույլտվության ստանալը նա Լոնդոնում այցելել է թանգարաններ և պատկերասրահներ և վերջապես կնոջ հետ Սաութհեմփթոնից նավով մեկնել Հալիֆաքս, որտեղ էլ գնացք են նստել ։ Դեկտեմբերի 31-ին Մոլոդոժանինը և կինը ժամանել են Վինիպեգ (Մանիտոբա, Կանադա) > , սակայն ներգաղթի իշխանությունները նրանց ասել են, որ երկիրը ոչ թե արվեստագետների, այլ բանվորների կարիք ունի, իսկ հունվարին ընտանիքը հաստատվել է Պրինս Ալբերտայի (Սասկաչևան նահանգ) մոտ գտնվող ֆերմայում ։ Կանադայում Լեոնիդ Մոլոդոժանինը վերցրել է «Լեո Մոլ» կարճ կեղծանունը, քանի որ նրա  ազգանունը շատ դժվար է եղել արտասանել ։
Մոլի կյանքը մինչև ներգաղթելը տասնամյակներ շարունակ պատված է եղել առեղծվածով։ Նա պնդում է, որ միակ երեխա է և Վիեննայում սովորել է քանդակագործի մետ։ Քիչ բան է հայտնի Երկրորդ համաշխարհային պատերազմի ժամանակ Բեռլինում և Հոլանդիայում անցկացրած տարիների մասին ։ Պատերազմի ավարտից հետո նա վախենում է վերադառնալ տուն՝ հասկանալով, որ իրեն կարող են մեղադրել դավաճանության մեջ, ինչպես նաև մտերիմներին վարկաբեկելու վախի պատճառով ։ Մինչ ԽՍՀՄ փլուզումը Մոլն ապրել է այն մտավախությամբ, որ իր ընտանիքը կարող է հետապնդվել հայրենիք չվերադառնալու պատճառով և վախեցել է փնտրել իր մերձավորներին։ Կանադայում նա գրել է իր նոր կենսագրությունը, որը տպագրվել է բազմաթիվ հեղինակավոր հրատարակություններում։ 1989 թվականին Մոլը գտել է քրոջը՝ Նինային և հանդիպել է նրան 1991 թվականին ։ Նինան նրան ասել է, որ հայրը ձերբակալվել է 1945 թվականին պատերազմից հետո Նալչիկ վերադառնալուց հետո, ենթարկվել բռնաճնշումների և մահացել ճամբարային բանտում, նկարիչ եղբայրը՝ Վիկտորը, ձերբակալվել է 1946 թվականին, 1953 թվականին Ստալինի մահից հետո վերադարձել է տուն և մահացել 1978 թվականին, մայրը մահացել է Իրկուտսկի բնակավայրերից մեկում, որտեղ նրան աքսորել են իր դստեր՝ Լեոնիդի քրոջ հետ   ։ Քանդակագործը պատմել է որոշ փաստեր իր իրական կյանքի պատմությունից 1992 թվականին ռեժիսոր Էլիզ Սվերխոնին «Լեո Մոլը լույսի տակ և ստվերում» (Leo Mol In Light and Shadow, 1994) վավերագրական ֆիլմի համար տված հարցազրույցում ։
Կարիերա և ստեղծագործական ուղի
Գրպանում ունենալով ընդամենը 70 դոլար և ընդհանրապես անգլերեն լեզվին չտիրապետելով՝ 33-ամյա Լեո Մոլը քայլել է Վինիպեգի Մեյն-սթրիթով, երբ պատահաբար դուրս է եկել «Providence» եկեղեցական ապրանքների խանութի մոտ, որի պատուհաններին կրոնական գործիչների գիպսային պատկերներ են եղել։ Մտնելով ներս՝ Մոլը պարզել է, որ խանութի տերը ուկրաինացի է, ով նկարիչ է փնտրում Սուրբ Էդվարդ Խոստովանողի հռոմեական կաթոլիկ եկեղեցու եկեղեցական զարդանկարները նկարելու համար ։ Այս գործով էլ Լեո Մոլը սկսել է իր կարիերան Կանադայում ։ Նույն թվականին նա Վինիպեգում կազմակերպել է կերամիկայի իր առաջին ցուցահանդեսը։ 1950 թվականին Մոլը զարդարել է Բրենդոնի Աստվածածնի Սուրբ Ծննդյան ուկրաինական հունա-կաթոլիկական եկեղեցին, իսկ 1951 թվականին՝ Բոզեժուրում գտնվող Սուրբ Մարիամ կաթոլիկ եկեղեցին, միաժամանակ հնարավորություններ գտնելով զարգացնելու իր ստեղծագործական ունակությունները պատկերագրության և եկեղեցու ներքին հարդարանքի ձևավորման ժանրում ։ Լինելով խեցեգործ-նկարիչ և եկեղեցի զարդարող՝ Լեո Մոլը աստիճանաբար հայտնի է դարձել որպես կայացած քանդակագործ և վիտրաժի վարպետ ։ Վինիպեգի եկեղեցիներում նա ստեղծել է ավելի քան 80 կոմպոզիցիաներ, ներառյալ վիտրաժներ և խճանկարներ , որոնցից ամենահայտնիներից են Խորհրդավոր ընթրիքի պատկերը Վեստվորտի միացյալ եկեղեցում և Ուկրաինայի պատմության 16 տեսարաններ Սուրբ Վլադիմիր և Օլգայի մայր տաճարում ։ Կանադայում վերսկսելով քանդակագործի իր կարիերան՝ 1952 թվականին Մոլը ստեղծել է առաջին երեք արձանները՝ «Մադամ X»-ը, «Սևամորթ աղջիկը» և «Ալան Իստման»-ը ։
1954 թվականին Լեո Մոլը գնել է իր սեփական տունը Վինիպեգում ։ Նրա կինը դարձել է ուսուցչուհի և նրանք բնակություն են հաստատել Նորվուդ Ֆլեթսում։ Զույգը երեխա չի ունեցել։ Մոլը զբաղվել է գրքեր հավաքելով, կազմել մեծ գրադարան և ունեցել է հանրագիտարանային գիտելիքներ մեծ նկարիչների և նրանց գործերի մասին ։ Այդ շրջանում նա պատրաստել է ուկրաինացի նշանավոր բանաստեղծ, արձակագիր, դրամատուրգ Իվան Բագրյանի տապանաքարը, որը տեղադրվել է Ուլմում (Գերմանիա) գտնվող նրա գերեզմանին ։ Կանադայում 13 տարի անցկացնելուց հետո, Լեո Մոլի կարիերայում զգալի առաջընթաց է եղել. նա հաղթել է Վաշինգտոնում Տարաս Շևչենկոյի հուշահամալիրի ստեղծման միջազգային մրցույթում ։ Հուշարձանը բացվել է 1964 թվականին  և արարողությանը ներկա է եղել ավելի քան 100000 մարդ ։ Մոլը նաև ստեղծել է Շևչենկոյի ևս մի քանի հուշարձան՝ Վինիպեգում (Կանադա, 1961), Բուենոս Այրեսում (Արգենտինա, 1971), Պրուդենտոպոլիսում (Բրազիլիա, 1989) , Յալթայում (Ուկրաինա, 2007) , Օտտավայում (Կանադա, 2011) , Իվանո-Ֆրանկովսկում (Ուկրաինա, 2011) ։ Չնայած դրան, քանդակագործ Լեո Մոլը Ուկրաինայում գործնականում հայտնի չի եղել , թեև նա հսկայական ներդրում է ունեցել միջազգային ասպարեզում ուկրաինական արվեստի հանրահռչակման գործում ։
Կանադայում լիովին բացահայտվել են Լեո Մոլի տաղանդը և ստեղծագործական ինքնատիպ ոճը մոլբերտային նկարչության և մոնումենտալ քանդակի մեջ, նրա գեղարվեստական ոճը կլասիցիզմն է՝ երբեմն բարոկկոյի աննշան հատկանիշներով և տարրերով ։ Լեո Մոլը հայտնի է եղել քաղաքական գործիչների, պարողների, դահուկորդների, աբորիգենների քանդակներով, կանանց նրբագեղ արձաններով «նյու» ժանրում, ինչպես նաև կենդանիների, մասնավորապես արջերի պատկերներով ։ Գումար վաստակելու համար Մոլը կատարել է նաև Վինիպեգի բնակիչների պատվերով դիմանկարներ ։ Ուկրաինայի պատմության, կրոնական պատկերների և վայրի բնության թեմաներով նրա քանդակագործական ստեղծագործությունների հետ միասին հայտնի են նաև քարից և մարմարից պատրաստված ձեռագործ աշխատանքները, բնապատկերներն ու վիտրաժները։ Նրա դիմանկարային քանդակը ճանաչվել է Կանադայի սահմաններից դուրս ։ Մոլը կատարելագործել է «հալած ձուլվածքի» դարավոր մեթոդը, երբ գիպսե կաղապարի մեջ պարփակված մոմե մոդելը փոխարինել է հալած բրոնզով ։ Նրա աշխատանքի մեթոդները պատկերվել են կանադացի-ուկրաինացի ռեժիսոր Սլավկո Նովիցկու «Անմահ պատկեր» (1979) վավերագրական ֆիլմում  ։ Մոլը դասական հնաոճ քանդակի սիրահար է եղել, բայց կարծել է, որ սովորական մարդիկ գերադասում են ռեալիզմը։ Նա չի իդեալականացրել պատկերված մարդկանց և իր ստեղծագործություններում մարմնավորել է մարդու բնավորությունը, նրա ուժը և միաժամանակ թուլությունը ։ Քանդակագործը շատ համեստ է եղել և ժամերով քննարկել է իր մտահղացումներն ու գաղափարները հաճախորդների հետ, նրա համար գործի ֆինանսական կողմը գլխավորը չի եղել, նա սիրել է միայն իր աշխատանքը ։
Լեո Մոլը եղել է Կանադայի գեղարվեստի թագավորական ակադեմիայի անդամ, Կանադայի քանդակագործների միության անդամ, ապա նրա փոխնախագահը , ինչպես նաև Մանիտոբայի նկարիչների ընկերության անդամ և նրա նախագահը 1957-1960 թվականներին , Քանդակագործների ազգային ընկերության թղթակից անդամ (1994) , Կանադայի դիմանկարների ակադեմիայի պատվավոր ակադեմիկոս (2002) ։ Եղել է նաև Վինիպեգի համալսարանի պատվավոր դոկտոր (1974) , Ալբերտայի համալսարանի (1985) և Մանիտոբայի համալսարանի (1988) իրավագիտության դոկտոր ։ 1990 թվականին ընդգրկվել է Վինիպեգի քաղաքացիների Փառքի սրահում ։ 2008 թվականին Ստեպան և Լյուդմիլա Ջուսի, Ստանիսլավ Լոսիցկու և Ալեքսանդր Շուգայի հետ միասին դարձել են Վլադիմիր Վիննիչենկոյի անվան միջազգային մրցանակի դափնեկիր։
1991 թվականին՝ 50 տարվա արտագաղթից հետո, առաջին անգամ Լեո Մոլն այցելել է Ուկրաինա, և այդ ժամանակվանից նա գրեթե ամեն տարի այցելել է հայրենիք ։ 1992 և 2007 թվականներին, ինչպես նաև 2008-2011 թվականներին Լեո Մոլը Ուկրաինային է նվիրաբերել Տարաս Շևչենկոյի ազգային թանգարանում մշտական պահպանման համար իր ստեղծագործական ժառանգության մի մասը, ներառյալ հուշարձանների նախագծերը և վիտրաժների էսքիզները, գծանկարները, նկարների վերարտադրությունները, ինչպես նաև Վաշինգտոնի հուշարձանի քանդակագործական մոդելները ։ Հեղինակի Շևչենկոյի վաշինգտոնյան արձանի բրոնզե պատճենը կանգնեցված է թանգարանի մուտքի մոտ և դիմավորում է բազմաթիվ այցելուների ։ 1993 թվականին Լեո Մոլը մեկնել է Սանկտ Պետերբուրգ, որտեղ այցելել է իր հայրենի ակադեմիան, հանդիպել Կերբելի և Անիկուշինի հետ ։ Այնուհետև նա դիմել է Սանկտ Պետերբուրգի քաղաքապետ Անատոլի Սոբչակին՝ առաջարկելով քաղաքում տեղադրել Շևչենկոյի արձանը, որը բացվել է 2000 թվականին բանաստեղծի անվան հրապարակում՝ Ուկրաինայի և Ռուսաստանի նախագահներ Լեոնիդ Կուչմայի և Վլադիմիր Պուտինի կողմից ։ 2002 թվականին «Անտառահատները» (1990) մոնումենտալ բրոնզե քանդակի պատկերը, որը կրկնում է 1978 թվականի համանուն քանդակը և գտնվում է Ասսինիբոին այգում, պատկերվել է կանադական փոստային նամականիշի վրա՝ 48 ցենտանոց քանդակների շարքից ։ 2005 թվականին Սանկտ Պետերբուրգի Կամեննոոստրովսկի պողոտայի «Հարյուրամյակի պատին» բացվել է Լեո Մոլի հեղինակած Դանիիլ Խարմսի հարթաքանդակը ։
Լեո Մոլի աշխատանքները գտնվում են Վաշինգտոնի Ազգային դիմանկարների պատկերասրահի, Օնտարիոյի գեղարվեստի պատկերասրահի, կանադական արվեստի ՄակՄայքլի պատկերասրահի և Վինիպեգի պատկերասրահի հավաքածուներում, ինչպես նաև Կանադայի, Միացյալ Նահանգների, Միացյալ Թագավորության և Եվրոպայի մասնավոր հավաքածուներում ։ Մոլը ստեղծել է «Յոթի խմբի» անդամների՝ Ալֆրեդ Կասսոնի, Ալեքսանդր Ջեքսոնի և Ֆրեդերիկ Վարլիի քանդակագործական դիմանկարները, ինչպես նաև Ուինսթոն Չերչիլի (1966), Դուայթ Էյզենհաուերի (1965), Ջոն Ֆ. Քենեդու (1969), Էլիզաբեթ Հոլբրուկի (1970), Թերի Ֆոքսի (1982) արձանները ։ Օտտավայի Պառլամենտական բլրի վրա տեղադրված է Կանադայի վարչապետ Ջոն Դիֆենբեյքերի քանդակը, իսկ Հարյուրամյակի կենտրոնի և Մանիտոբայի թանգարանի միջև գտնվող հրապարակում՝ Մեծ Բրիտանիայի թագուհի Եղիսաբեթ II-ի արձանը ։ Վինիպեգի Ռիչարդսոն բիլդինգի մոտ տեղադրված է «Երեխաների ծառը» քանդակը, իսկ ճեմասրահում կա ավիատոր Թոմ Լամբի արձանը, որը պտտում է պտուտակը, որը դարձել է Մանիտոբայի բնակիչների համառության և ոգու խորհրդանիշը, իսկ Լեո Մոլն այն  անվանում է իր գլուխգործոցը ։ Նա կերտել է նաև Ուկրաինայում հարգված Հռոմի պապերի՝ Հովհաննես XXIII-ի (1958), Պողոս VI-ի (1967) և Հովհաննես Պողոս II-ի (1979, 1982, 1983) արձանները, որոնք գտնվում են Վատիկանի թանգարաններում ։ 1988 թվականին՝ Ռուսաստանում և Ուկրաինայում քրիստոնեության ընդունման  հազարամյակին, Լոնդոնում բացվել է Վլադիմիր Մեծի հուշարձանը  ։ 2002 թվականին Լվովում բացվեց Հովհաննես Պողոս II-ի հուշարձանը ։ 2015 թվականին Հռոմի (Իտալիա) Սուրբ Սոֆիայի տաճարի տարածքում բացվել է Վլադիմիր Մեծի հուշարձանը  ։
Վերջին տարիներ
Երկար ժամանակ Մոլը տառապել է Ալցհայմերի հիվանդությամբ և վերջին տարիներին նրա վիճակն այնքան է վատացել, որ նա այլևս չի ճանաչել իր ընտանիքի անդամներին կամ իր աշխատանքները ։
Լեո Մոլը մահացել է 2009 թվականի հուլիսի 4-ին, Վինիպեգի Տաշե բժշկական կենտրոնում, 94 տարեկան հասակում՝ շրջապատված ընտանիքով և ընկերներով  ։ Մանիտոբայի մշակույթի, ժառանգության, զբոսաշրջության և սպորտի նախարար Էրիկ Ռոբինսոնը նշել է, որ «Լեո Մոլը Մանիտոբայի ամենավառ աստղերից էր։ Իր աշխատանքների շնորհիվ նա նվիրատվություն է կատարել Մանիտոբայի արվեստի աշխարհին, որը կհարստացնի մեր նահանգը սերունդների համար» ։ Ցավակցություններ են  հայտնել նաև Կանադայի ուկրաինական կոնգրեսի ղեկավարությունը և Ամերիկայի ուկրաինական կոնգրեսի կոմիտեն՝ հայտարարության մեջ, որտեղ ասվել է․ «Տաղանդավոր նկարիչ Լեո Մոլը շատ հպարտ էր իր ուկրաինական ժառանգությամբ։ Համարվելով  Ուկրաինայի դեսպան համաշխարհային հանրությունում, նա կհիշվի որպես փորձառու նկարիչ, ում աշխատանքները կոգեշնչեն ապագա սերունդներին» ։
Հուլիսի 13-ին Ասսինիբոյն-պարկում գտնվող Լեո Մոլի քանդակների պուրակում Մանիտոբայի վարչապետ Գարի Դոերի ներկայությամբ տեղի է ունեցել քաղաքացիական հոգեհանգստի արարողություն։ Հուղարկավորությունը տեղի է ունեցել ավելի ուշ՝ ոչ պաշտոնական արարողակարգով ։
Պարգևներ
1967 թվականին Լեո Մոլը պարգևատրվել է Կանադայի հարյուրամյակի մեդալով ։ 1989 թվականի ապրիլի 20-ին ստացել է Կանադայի շքանշանի սպայի կոչում ։ 1992 թվականին Մոլը պարգևատրվել է Կանադայի Համադաշնության 125-ամյակի մեդալով ։ 1997 թվականի ապրիլի 11-ին Լեո Մոլը դարձել է Մանիտոբա նահանգի բարձրագույն պարգևի՝ Գոմեշի որսորդի շքանշանի անդամ  ։ 2000 թվականի հուլիսի 13-ին Մոլը ստացել է Մանիտոբայի շքանշանի ասպետի կոչում , 2002 թվականին պարգևատրվել է Եղիսաբեթ II թագուհու հոբելյանական ոսկե մեդալով  ։
1992 թվականի օգոստոսի 21-ին Ուկրաինայի նախագահ Լեոնիդ Կրավչուկը հրամանագիր է ստորագրել Լեո Մոլին անկախ Ուկրաինայի առաջին մրցանակով՝ Ուկրաինայի նախագահի պատվո նշանով պարգևատրելու մասին ։ 10-րդ համարի կրծքանշանը Կրավչուկն անձամբ է հանձնել Մոլին օգոստոսի 22-ին Կիևի նախագահի նստավայրում ։ 2001 թվականի օգոստոսի 15-ին Ուկրաինայի նախագահ Լեոնիդ Կուչման հրամանագիր է ստորագրել, որով Լեո Մոլին պարգևատրել է «Վաստակի համար» II աստիճանի շքանշանով ։ Մրցանակը շնորհվել է 2002 թվականի մայիսի 28-ին, Օտտավայում՝ Կանադայում Ուկրաինայի դեսպան Յուրի Շչերբակի կողմից ։
2003 թվականին Մոլը Ռուսաստանի կառավարության կողմից պարգևատրվել է «Սանկտ Պետերբուրգի 300-ամյակի» հուշամեդալով[ ։
Հիշատակ
2014 թվականի սեպտեմբերի 17-ին Ուկրաինայի նախագահ Պյոտր Պորոշենկոն Կանադայի խորհրդարանի համատեղ նիստում նշել է. «Մենք բարձր ենք գնահատում ուկրաինա-կանադական մեծ քանդակագործ Լեո Մոլին, ով ստեղծել է աշխարհում Տարաս Շևչենկոյի լավագույն հուշարձաններից մեկը Վաշինգտոնում»  ։ Ուկրաինայի Գերագույն ռադայի 2015 թվականի փետրվարի 11-ի հրամանագրով պետական մակարդակով նշվել է Լեո Մոլի ծննդյան 100-ամյակը ։ Նրա հիշատակը հավերժացնելու համար ձեռնարկվել են մի շարք միջոցառումներ, այդ թվում՝ հուշարձանի տեղադրումը Լեո Մոլի հայրենիքում՝ Պոլոննոե քաղաքում ։
Արտաքին հղումներ
Կատեգորիա:Ուկրաինայի քանդակագործներ Կատեգորիա:20-րդ դարի քանդակագործներ Կատեգորիա:Կանադայի շքանշանի ասպետներ Կատեգորիա:Ուկրաինացի նկարիչներ Կատեգորիա:Անձինք նամականիշերի վրա Կատեգորիա:Կանադացի նկարիչներ Կատեգորիա:Խորհրդային քանդակագործներ Կատեգորիա:Կեղծանուններ
Աստերոիդների ցանկ (46601-46700)
Աստերոիդների ցանկ (46501-46600) * Աստերոիդների ցանկ * Աստերոիդների ցանկ (46701-46800)
(6926) 1994 RO11
(6926) , աստերոիդ աստերոիդների հիմնական գոտում։ Հայտնաբերվել է 1994 թվականի սեպտեմբերի 1-ին Սեյձի Ուեդայի և Հիրոսի Կանեդայի կողմից Կուշիրոյում ։
Միջին հեռավորությունը Արեգակից կազմում է 2,657365 ա. մ., առավելագույնը մոտենում է 2,1945 ա. մ. հեռավորության վրա և հեռանում 3,1202 ա. մ. ։ Արեգակի շուրջ մեկ ամբողջական պտույտ է կատարում 1582,25 երկրային օրվա ընթացքում, իր ուղեծրով շարժվելով միջինում 0,227524 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,83° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Սեյձի Ուեդայի կողմից հայտնաբերված աստերոիդներ Կատեգորիա:Հիրոսի Կանեդայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ադամ Գրիգորյան
Ադամ Գրիգորյան (Adam Krikorian, ), հայազգի ամերիկացի ջրագնդակի մարզիչ և Միացյալ Նահանգների ջրագնդակի կանանց ազգային հավաքականի գլխավոր մարզիչ։ Նրա գլխավորությամբ ԱՄՆ ջրագնդակի կանանց ազգային հավաքականը 2012, 2016, 2020 թվականների օլիմպիական խաղերում ոսկե մեդալներ է շահել։ Նա ճանաչվել է ԱՄՆ Օլիմպիական կոմիտեի 2016 թվականի խաղերի մարզիչ ։ Ադամը ջրագնդակի ազգային առաջնություններում 15 անգամ նվաճել է ոսկե մեդալներ՝ որպես խաղացող, մարզիչի օգնական և գլխավոր մարզիչ ։
Ընտանիք
Ադամ Գրիգորյանը ծնվել է ամերիկահայեր Գարի և Ջոյս (ծնունդով Սրապյան) Գրիգորյանների ընտանիքում։ Գրիգորյանը Sling Media-ի հիմնադիրներ Բլեյք և Ջեյսոն Գրիգորյանների կրտսեր եղբայրն է։ Ադամը իր եղբայրների օրինակով է լողավազան գնացել։ Բլեյքը ջրագնդակ է խաղացել UCLA-ում, մինչդեռ Ջեյսոնը Cal- ում ։ Բլեյքը մահացել է սրտի կաթվածից Ռիո դե Ժանեյրոյի 2016 թվականի Օլիմպիական խաղերի մեկնարկից մի քանի օր առաջ; Օլիմպիական խաղերի ժամանակ Ադամը վերադարձել Հյուսիսային Կալիֆոռնիա եղբոր թաղման համար ։
Ադամ Գրիգորյանն ամուսնացած է Անիսիայի հետ, ունեն երկու երեխա՝ Ջեքը և Անաբելը։ Նրանք ապրում են Կալիֆորնիայի Մանհեթեն Բիչում ։
Ավագ դպրոց և քոլեջ
Ադամ Գրիգորյանը ջրագնդակի և լողի հեղինակավոր մասնագետ է։ Հաճախել է Մաունթեյն Վյու միջնակարգ դպրոցը (Mountain View High School) նախքան UCLA-ում քոլեջի ջրագնդակ խաղալը ։ Ավագ դպրոցում ավարտական տարվա ընթացքում նա խփել է 113 գոլ և արժանացել Համայն Ամերիկա (All-America) պատվավոր կոչման։ Նա օգնել է իր թիմին հաղթել պատանեկան օլիմպիական խաղերի ազգային առաջնությունում։
Համալսարան
1996 թվականին Ադամ Գրիգորյանը դարձել է UCLA- ի ջրագնդակի տղամարդկանց թիմի մարզչի օգնական, այնուհետև՝ 1997 թվականին, ջրագնդակի կանանց թիմի մարզչիչ։ Մարզչական կարիերայի ընթացքում նրա թիմերը նվաճեցել են 15 ազգային առաջնություն, որոնցից 11 -ի ժամանակ նա եղել է գլխավոր մարզիչ, երեքի ժամանակ՝ որպես մարզչի օգնական և մեկի ժամանակ որպես խաղացող։ 2004 թվականին Ադամը հայտարարվել է ջրագնդակի տղամարդկանց տարվա լավագույն մարզիչ և 2001, 2005, 2006 և 2007 թվականներին ջրագնդակի կանանց լավագույն մարզիչ։
Կանանց 2007 թվականին NCAA 100 -րդ առաջնությունում UCLA- ն պատմության մեջ առաջին անգամ է գրավել չեմպիոնական տիտղոսը։ 2008 թվականի կանանց թիմն անցկացրել է կատարյալ՝ 33-0 մրցաշրջան, ներառյալ MPSF առաջնության երեք խաղերը և NCAA առաջնության երեք խաղերը։
Ադամ Գրիգորյանը առաջին հորիզոնականում է ջրագնդակի տղամարդկանց ակտիվ մարզիչների թվում NCAA- ի առաջնություններում, երկու թիմերն էլ մեկ սեզոնի ընթացքում երեք անգամ արժանացել են ազգային տիտղոսների ('99 -’00, ’00 -’01, ’04 -’05): Որպես ջրագնդակի տղամարդկանց գլխավոր մարզիչ Ադամը Համաամերիկյան (All-America) խաղերի 25 ընտրյալ խաղ է անցկացրել։
Գրիգորյանը մարզել է Peter J. Cutino մրցանակի հինգ դափնեկիրների՝ Շոն Քերնին (2000 և 2001), Քորալի Սիմոնսին (2001), Նատալի Գոլդային (2005), Քելլի Ռուլոնին (2007) և Քորթնի Մեթյուզոնին (2008)։ Մրցանակը տրվում է ականավոր ջրագնդակի կին և տղամարդ նշանավոր կոլեգիալ խաղացողներին ։ 2007–2008 մրցաշրջանի համար նա հինգերորդ անգամ արժանացել է NCAA I դիվիզիոնի տարվա մարզչի մրցանակին՝ որպես UCLA- ի ջրագնդակի կանանց գլխավոր մարզիչ, որը տրվել է ջրագնդակի կոլեգիալ մարզիչների ասոցիացիայի (ACWPC) կողմից։ «Գրիգորյանը UCLA- ի ջրագնդակի կանանց ծրագիրը հասցրեց իր 11-րդ ազգային առաջնության` 7-րդ ազգային տիտղոսն իր գլխավոր մարզչի պաշտոնում 10 տարվա ընթացքում։ UCLA- ն գրանցեց իր երկրորդ անպարտելի մրցաշրջանը վերջին չորս տարիների ընթացքում `գրանցելով ընդհանուր 33-0 ռեկորդ և կատարյալ։ 12-0 MPSF նշան »,-ըստ UCLA մարզական դեպարտամենտի։
2009 թվականին Գրիգորյանը ջրագնդակի կոլեգիալ մարզիչների ասոցիացիայի (ACWPC) կողմից հինգերորդ անընդմեջ մրցաշրջանում և ընդհանուր վեցերորդ անգամ ճանաչվել է NCAA I դիվիզիոնի տարվա մարզիչ։
Միջազգային հարթակներ
Հռոմում կայացած աշխարհի առաջնությունում ԱՄՆ-ի ջրագնդակի կանանց թիմը գլխավոր մարզիչ Գրիգորյանի ղեկավարությամբ 2009 թվականի հուլիսի 31-ին Իտալիայում 6-5 հաշվով հաղթել է Կանադային և ոսկե մեդալի է արժանացել։
2012 թվականի առաջին անգամ ոսկե նվաճումից ի վեր, ամերիկացիները գերակշռել են այս մարզաձևում ՝՝ նվաճելով Աշխարհի 2014 և 2015 թվականի աշխարհի առաջնությունները և երեք անընդմեջ համաշխարհային լիգայի տիտղոսները Չինաստանում ։
2012 թվականի ամառային օլիմպիական խաղերում օգոստոսի 9 -ին 8–5 հաշվով հաղթելով Իսպանիայի ընտրանուն նրա ղեկավարած ջրագնդակի կանանց ազգային հավաքականը նվաճել է ոսկե մեդալը ։ 2016 թվականի օգոստոսի 19-ին Գրիգորյանը ԱՄՆ-ի ջրագնդակի կանանց հավաքականին հասցրել է երկրորդ անընդմեջ ոսկե մեդալի, երբ Բրազիլիայի Ռիո դե Ժանեյրո քաղաքում 12-5 հաշվով հաղթել են Իտալիայի հավաքականին։ Տոկիոյի օլիմպիական խաղերում ԱՄՆ ջրագնդակի կամամց հավաքականը երրորդ անգամ Գրիգորյանի ղեկավարությամբ անընդմեջ նվաճել են օլիմպիական ոսկին ։
Ծանոթագրություններ
Կատեգորիա:2012 թվականի Ամառային օլիմպիական խաղերի մեդալակիրներ Կատեգորիա:Ամերիկահայեր
Դորթյոլի գավառ
Դորթյոլ, գավառակ Կիլիկիայում, Ադանայի նահանգում։ Կենտրոնը Դորթյոլ քաղաքն էր։
Պատմություն
Այստեղի հայերի մեծ մասը տարագրվեց 1915 թվականի մեծ եղեռնի ժամանակ։ Գավառակից տարագրվել է 7168 հայ ։
Ծանոթագրություններ
Կատեգորիա:Կիլիկիայի գավառներ
Օզերևո (գյուղ, Բորովիչսկի շրջան)
Օզերևո (Озерево), գյուղ Ռուսաստանի Նովգորոդի մարզի Բորովիչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովգորոդի մարզի Բորովիչսկի շրջանի բնակավայրեր
Ստեպուրինո (գյուղ, Նավաշինսկի շրջան)
Ստեպուրինո (Степурино), գյուղ Ռուսաստանի Նիժնի Նովգորոդի մարզի Նավաշինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Նավաշինսկի շրջանի բնակավայրեր
Անաստասիա Կլիմովա
Անաստասիա Նիկոլայեվնա Կլիմովա ( ծնվ. 1994 թվականի սեպտեմբերի 19), Ռուսական «Ենիսեյ» ակումբի դարպասապահի դիրքում հանդես եկող ֆուտբոլիստ։ Ծնվել է Ուկրաինայում։ Նա ներկայացնում է Հայաստանի կանանց հավաքականը։
Համաշխարհային կարիերա
Կլիմովան բարձր մակարդակով հանդես է եկել Հայաստանի հավաքականի կազմում Լիտվայի դեմ 2020 թվականի մարտի 4-ին և 6-ին կայացած երկու ընկերական խաղերում ։
Ծանոթագրություններ
Կատեգորիա:Հայ կին ֆուտբոլիստներ Կատեգորիա:Ուկրաինացի կին ֆուտբոլիստներ
Կարթեմին
Կարթեմին, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նովոսկելևատկա
Նովոսկելևատկա (Новоскелюватка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է մինչև 1901 թվականը։
2001 թվականի տվյալներով Նովոսկելևատկա գյուղում բնակվում էր 99 մարդ։ Բնակավայրը զբաղեցնում է 0,853 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր
Ռամիզ Մեհդիև (պետական գործիչ)
Ռամիզ Էնվեր օղլի Մեհդիև (Ramiz Ənvər oğlu Mehdiyev, ), Ադրբեջանի պետական գործիչ, Ադրբեջանի Հանրապետության նախագահի աշխատակազմի ղեկավար (1995 թվականից), Ադրբեջանի փիլիսոփայության և սոցիալական-քաղաքական գիտությունների ասոցիացիայի նախագահ, Ադրբեջանի Գիտությունների ազգային ակադեմիայի իսկական անդամ ;
Կենսագրություն
Ռամիզ Մեհդիևը ծնվել է 1938 թվականի ապրիլի 17-ին Բաքվում։ 1957 թվականին ավարտել է Բաքվի ծովային դպրոցը։ Դպրոցը ավարտելուց հետո աշխատել է «Խազարնավթդոնանմա» ընկերության մեջ։ 1961 թվականին ընդունվել է Ադրբեջանի պետական համալսարանի (ներկա Բաքվի պետական համալսարան) պատմության ֆակուլտետը։ 1967-68 թվականներին աշխատել է որպես Նախիջևանի մարզային կոմերիտմիության կոմիտեի երկրորդ քարտուղար ։
1968 թվականին ընդունվել է Մոսկվայի Մ. Վ. Լոմոնոսովի անվան պետական համալսարանի փիլիսոփայության ֆակուլտետի ասպիրանտուրա։ 1972 թվականին աշխատել է Ադրբեջանի պետական համալսարանի գիտական կոմունիզմի բաժնում որպես դասախոս, ապա ավագ դասախոս ։
1978 թվականի հոկտեմբերին ընտրվել է Ադրբեջանի կոմունիստական կուսակցության Բաքվի 26 կոմիսարների անվան մարզային կոմիտեի առաջին քարտուղար։
1982 թվականի դեկտեմբերին ընտրվել է Ադրբեջանի Հանրապետության Կոմունիստական կուսակցության Կենտրոնական կոմիտեն քարտուղար.
1988 թվականի հունիսին նշանակվել է Ադրբեջանի Գիտությունների Ակադեմիայի սոցիալ-քաղաքական հետազոտությունների և տեղեկատվական ինստիտուտի բաժնի վարիչ։
1980-1990 թվականներին եղել է Ադրբեջանի Գերագույն Խորհրդի անդամ և 1995 թվականին ինդրվել է Ադրբեջանի ազգային ժողովի անդամ։
1994 թվականի փետրվարի 4-ից մինչև 1995 թվականի փետրվարի 7-ը աշխատել է Ադրբեջանի Հանրապետության Նախագահի աշխատակազմի ընդհանուր բաժնի պետ։
1995 թվականի փետրվարի 7-ից հանդիսանում է Ադրբեջանի Հանրապետության Նախագահի աշխատակազմի ղեկավար։
Ծանոթագրություններ
Կատեգորիա:Ադրբեջանի քաղաքական գործիչներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Մոսկվայի պետական համալսարանի փիլիսոփայության ֆակուլտետի շրջանավարտներ Կատեգորիա:Ադրբեջանի պետական գործիչներ Կատեգորիա:Փիլիսոփայական գիտությունների դոկտորներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Պատվո շքանշանի ասպետներ (Ռուսաստան)
Կուրոպալդա
Կուրոպալդա  (Куропалда), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լոդմա գետի աջ ափին՝ 46 կմ հեռավորության վրա։ Գետի երկարությունը 78 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ցխվարիճամիա
Ցխվարիճամիա (ცხვარიჭამია), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում ։
Դիրք
Գտնվում է ծովի մակարդակից 1180 մետր բարձրության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 57 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Մցխեթի շրջան
Հարրի Փոթերը և Փյունիկի միաբանությունը
Հարրի Փոթերը և Փյունիկի միաբանությունը, Հարրի Փոթերը շարքի 5-րդ վեպը, գրել է Ջոան Ռոուլինգը։ Այն ներառում է Հարրի Փոթերի պայքարը իր՝ Հոգվարթսի դպրոցում սովորելու 5-րդ տարում՝ ներառյալ լորդ Վոլդեմորտի հաղտնի վերադարձը, O.W.L. քննությունները և կախարդանքի նախարարությունը։ Վեպը հրատարակվել է 2003 թվականի հունիսի 21-ին Bloomsbury-ի կողմից Մեծ Բրիտանիայում։ Հրատարակման առաջին 24 ժամերի ընթացքում վաճառվել է գրքի 5 միլիոն օրինակ։ Սա վիպաշարի ամենաերկար գիրքն է։
«Հարրի Փոթերը և Փյունիկի միաբանությունը» նվաճել է մի շարք մրցանակներ՝ ներառյալ այն, որ այն համարվել է 2003 թվականին ամերիկյան գրադարանի միության ամենալավ գիրքը երիտասարդների համար։ Գրքի հիման վրա նաև նկարահանվել է ֆիլմ, որը թողարկվել է 2007 թվականին և տեսախաղ՝ «Electronic Arts»-ի կողմից։
Դիպաշար
Քեռի Վեռնոնի և մորաքույր Փեթունյայի հետ անցկացրած մի ամառվա ժամանակ Հարրի Փոթերը և Դադլին հարձակման են ենթարկվում դեմենթորների կողմից։ Դադլին և ինքն իրեն պաշտպանելու համար կախարդանք օգտագործելուց հետո Հարրին արտաքսվում է Հոգվորթսից, սակայն այդ որոշումը այնուհետև չեղյալ է համարվում։
Հոգվորթսում Հարրին իմանում է, որ Դոլորես Ամբրիջը պետք է լինի սև մոգության դեմ պաշտպանության իր նոր ուսուցիչը։ Հարրին և Ամբրիջը իրար են բախվում, քանի որ նա, ինչպես և Ֆաջը, հրաժարվում են հավատալ, որ Վոլդեմորը վերադարձել է։ Նա պատժում է Հարրիին իր ըմբոստ պոռթկումների համար և ստիպում Հարրիին գրել «Ես չպետք է ասեմ ստեմ»։ Նա նաև հրաժարվում է սովորեցնել իր աշակերտներին, թե ինչպես կատարել պաշտպանական կախարդանքներ։ Այդ ժամանակ Հագրիդը դեռ չէր վերադարձել իր գաղտնի առաքելությունից, որ տվել էր Դամբլդորը նախորդ գրքի վերջում։ Մինչ իր վերադարձը Հարրին, Ռոնը և Հերմայոնին իմանում են իր առաքելության մասին, որը, սակայն, անհաջողակ էր։
Մի գիշեր Հարրին կանխատեսում է ունենում Վոլդեմորի Նագինիի մասին, որում Նագինին հարձակվում է Ռոնի հոր՝ Արթուր Վիզլիի վրա։ Հարրին տեղեկացնում է պրոֆեսոր ՄաքԳոնագալին և Դամբլդորին։ Դամբլդորը կազմակերպում է, որ Հարրին դասեր վերցնի պրոֆեսոր Սնեյփից, որ պաշտպանի իր միտքը Վալդեմորտի հետագա հարձակումներից։
Մի օր, երբ O.W.L. թեստերի վերջին օրն էր Հոգվարտսում, Հարրին կանխատեսում է ունենում, որ Սիրիուսը խոշտանգվում է Վոլդեմորտի կողմից։ Նա փորձում է անօրինական կերպով Ամբրիջի գրասենյակի կրակը, որ հաղորդակցվի Փյունիկի միաբանության գլխավորների հետ, որպեսզի համոզվի, որ միաբանությունը անկեղծ է։ Ամբրիջը բռնում է Հարրիին և իր ընկերներին և ասում, որ Սնեյփը այլևս չունի ճշմարտության դեղ։ Նա նաև պնդում է, որ ինքն է պտդել դեմենտորի հարձակվել իր վրա։ Հերմիոնան միջամտում է և ավերածություն ստեղծելու համար ասում է Ամբրիջին, այնուհետև նրանք թաքցնում էն Դամբլդորի զերքերը արգելված անտառում։ Հարրին և Հերմիոնան առաջնորդում են նրան անտառի այն տարածքը, որ բնակեցված էր կենտավրոսների կողմից, որտեղ Ամբրիջը դրդում է նրանց, որ վերցնեն նրան որպես գերի։ Գրոփը ժամանում է և բախվում կենտավրոսների հետ՝ թույլատրելով Հարրիին և Հերմիոնային փախչել։
Լունան, Ռոնը, Ջիննին և Նեվիլը միանում են նրանց անտառում և բոլոր վեցը թռչում են թեստրալների մոտ՝ ակնկալելով գտնել և փրկել Սիրիուսին։ Առեղծվածների բաժանմումքում Հարրին գիտակցում է, որ նրա միաբանությունը սխալ կերպով ստեղծված էր Վոլդեմորտի կողմից։ Ինչևէ, նա գտնում է ապակին։
Իր գրասենյակում Դամբլդորը բացատրում է Հարրիին, որ մարգարեությունը նշում է, որ Հարրին և Վոլդեմորտը պետք է առնչվեն իրար և պայքարեն մահվան դեմ։ Նա ասում է Հարրիին, որ նա պետք է մնա Դյուրսլեյների մոտ միայն մեկ և վերջին ամռանը, քանի որ տանելով Հարրիին տուն՝ նրա մորաքույր Պետունիան՝ Լիլիի քույրը, կնքում է պաշտպանություն, որ Հարրիի մայրը տվել էր նրան, երբ մահանում էր։ Այնուհետև Հարրին իր ննջասենյակում մի հին հայելի է գտնում, որ նվեր էր Սիրիուսի կողմից։ Նա գիտակցում է, որ Սիրիուսը կուզի, որ նա ճնշվի դրա համար և թույլատրում է շարունակել Վոլդեմորտի հետ կռիվը։
Հրատարակումը և թողարկումը
Փոթերի երկրպագուները սպասել են 3 տարի 4-րդ և 5-րդ գրքերի թողարկման միջև ։ 5-րդ գրքի թողարկումից առաջ նախորդ գրքերի 200 միլիոն օրինակներ արդեն վաճառվել էն և թարգմանվել էին 55 լեուներով աշխարհի 200 երկրներում ։ Քանի որ վիպաշարը արդեն համաշխարհային երևույթ էր, գիրքը գրանցեց պատվերների նոր ռեկորդ՝ գրախանութների դիմաց գրքի համար հերթ կանգնող հազարավոր մարդկանցով, ովքեր ցանկանում էին ստանալ գրքի իրենց օրինակը 2003 թվականի հունիսի 20-ի գիշերըԼ Չնայած անվտանգությանը՝ «Earlstown»-ից գրքի հազարավոր օրինակներ գողացվեցին 2003 թվականի հունիսի 15-ին ։
Քննադատների արձագանքը
Հարրի Փոթերը և Փյունիկի միաբանությունը ընդունվեց մեծապես դրական արձագանքներով և ստացավ մի շարք մրցանակներ։ Գիրքը դասվեց Ամերիկայի գրադարանների միության նշանակալի գրքերի շարքին և հաղթեց Ամերիկայի գրադարանների միության կողմից սահմանված լավագույն գիրք դեռահասների հաար մրցանակը 2004 թվականին։ Այն նաև ստացավ 2004 թվականի ոսկե մեդալը «Oppenheim Toy Portfolio»-ի կողմից ։
Վեպը նաև լավ է ընդունվել քննադատների կողմից։ Ռոուլինգը իր վառ երևակայության համար պարգևատրվել է USA Today-ի գրող Դեիրդե Դանոոհւի կողմից։ Վատ քննադատությունների մեծամասնությունը մտահոգված էին այն բանով, որ վեպում պարունակվում է բռնություն և բարոյագիտություն ։
Ֆիլմ
2007 թվականին Հարրի Փոթերը և Փյունիկի միաբանությունը գրքի հիման վրա նկարահանվեց ֆիլմ, րի ռեժիսորը Դևիդ Յեթսն էր։ Ֆիլմն արտադրվեց Դևիդ Հեյմանի ընկերությունում՝ «HeyDay films»-ում։ Բյուջեն կազմում էր £75-100 միլիոն և այն դարձավ բոլոր ժամանակների 11-րդ ամենաբարձր բյուջեով ֆիլմը և հասավ քննադատական և առևտրական հաջողության։
Տեսախաղ
Տեսախաղը, որ հիմնված է «Հարրի Փոթերը և Փյունիկի միաբանությունը» գրքի վրա, ստեղծվել է Microsoft Windows, PlayStation 2, PlayStation 3, Xbox 360, PSP, Nintendo DS, Wii, Game Boy Advance և Mac OS X հարթակների համար։ Այն թողարկվել է 2007 թվականի հունիսի 25-ին ԱՄՆ-ում, 2007 թվականի հունիսին՝ Ավստրալիայում, 2007 թվականի հունիսի 29-ին՝ Մեծ Բրիտանիայում և Եվրոպայում PlayStation 3, PSP, PlayStation 2, Windows-ի համար և 2007 թվականի հուլիսի 3-ին մնացած հարթակների համար։ Խաղերը թողարկվել են Electronic Arts ընկերության կողմից ։
Գիրքը նաև պատկերված է 2011 թվականի «Lego Harry Potter: Years 5–7» խաղում։
Թարգմանություններ
Առաջին իտարալեզու թարգմանությունը հայտնվել է 2003 թվականի հունիսի 21-ին, երբ լույս տեսան առաջին 22 տեղադրումները։ Եվրոպական առաջին թարգմանությունը հայտնվեց Սերբիայում և Մոնտենեգրոյում սերբերենով՝ պաշտոնական թարգմանիչ Նարոդնա Կնիգա-ի կողմից 2003 թվականի վաղ սեպտեմբերին։ Այլ թարգմանություններ հայտնվեցին ավելի ուշ։ Անգլերեն տարբերակը գլխավորում էր Ֆրանսիայի բեսթ-սելլերների ցանկը, մինչդեռ Գերմանիայում և Նիդեռլանդներում ոչ պաշտոնական թարգմանության գործընթացը սկսվեց առցանց ։
Արտաքին հղումներ
Կատեգորիա:Հարրի Փոթեր Կատեգորիա:Էկրանավորված բրիտանական վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:2003 վեպեր
ՀՀ բուսաբուծություն
2011 թվականին ՀՀ գյուղատնտեսության ճյուղային կառուցվածքում բուսաբուծության տեսակարար կշիռը 61.7% էր, անասնապահությանը՝ 38.3 %: 2011 թվականին հանրապետության ցանքատարածությունը 286.7 հազար հա էր, որից հացահատիկայիններինը՝ 157.8 հգ., կարտոֆիլինը՝ 28.7հազար, բանջարեղենինը՝ 25.0 հազար, բոստանային մշակաբույսերինը՝ 5.8 հազար, կերային մշակաբույսերինը՝ 63,2 հազար հա։ 1990 թվականի համեմատությամբ՝ 2010 թվականին ցանքատարածությունները պակասել են 35,2 %-ով, իսկ հացահատիկային մշակաբույսերինն ավելացել է 15,3 %-ով, կարտոֆիլինը՝ 26,8 %-ով, բանջարաբոստանայինինը՝ 23,3 %-ով։ Մոտ 4 անգամ կրճատվել են կերային մշակաբույսերի ցանքերը։
Հացահատիկային մշակաբույսեր
Հանրապետությունում ցորենի հիմնական ցանքատարածությունները Շիրակի, Գեղարքունիքի, Արմավիրի, Սյունիքի մարզերում են։ Մշակում են ցորենի աշնանացան Բեզոստայա-1, Կանգուն-20, Սպիտակահատ տեղական, Արմյանկա-60 և այլն, գարնանացան Գալգալոս (Քռիկ), Շիրակի-1 և այլ սորտեր։
Ցորենի առանձին տեսակների հայրենիքը Հայկական լեռնաշխարհն է։ Հնագիտական պեղումներով հայտնաբերվել են ցորենի ածխացած հատիկներ, և պարզվել է, որ 2,5 հազար տարի առաջ Արարատյան դաշտում մշակել են միահատիկ ու փափուկ ցորեններ։ Բացի այդ՝ Վայոց ձորի, Արարատի և այլ մարզերում հայտնաբերվել են վայրի ցորենի բազմաթիվ տեսակներ։
ՀՀ-ում գարին զբաղեցնում է հացահատիկային ցանքատարածության մոտ 40 %-ը։ Մշակում են մեծ մասամբ գարնանացան գարի՝ գյուղատնտեսական բոլոր գոտիներում, իսկ աշնանացանը՝ Արարատի, Սյունիքի, Լոռու և Տավուշի մարզերում։ Մշակության մեջ տարածված են երկշար, բազմաշար և միջանկյալ գարու տեսակները։
Հայաստանի տարածքում գարու մշակությունն սկսվել է 5-6 հազար տարի առաջ։ Պեղումների ժամանակ հայտնաբերված հատիկների մաքրությունը և միատարրությունը վկայում են, որ մ.թ.ա. 9-6-րդ դարերում մշակել են բազմաշար գարու բարձրարժեք փոփոխակներ, որոնցից պատրաստել են գարեջուր։
Աշորան՝ որպես պարենային և կերային բույս, սահմանափակ տարածությամբ մշակվում է լեռնային մարզերում, եգիպտացորենը՝ գրեթե բոլոր մարզերում. շրջանացված են Հիբրիդ-1, Աբովյան-2 հիբրիդները։ Հայաստանում եգիպտացորեն մշակվում է 17-րդ դարի վերջից, այդ մասին հիշատակում է Ղևոնդ Ալիշանը «Հայ-Բուսակ կամ Հայկական բուսաբառութիւն» երկում։
Վայրի հացազգի (ցորեն, գարի, աշորա, այծակն) բույսերը պահպանելու համար Կոտայքի և Արարատի մարզերի սահմանագծին ստեղծվել է Էրեբունի արգելոցը։ Ոլորտի զարգացման համար ՀՀ կառավարությունը 2007 թվականից իրականացնում է «Պետական աջակցություն գյուղատնտեսական հողօգտագործողներին», իսկ հացահատիկային մշակաբույսերի ցանքատարածությունն ավելացնելու նպատակով՝ «ՀՀ 2010-2014 թվականներ ցորենի սերմնարտադրության զարգացման» ծրագրերը։
Խաղողագործություն (այգեգործություն)
Հայկական լեռնաշխարհը խաղողի վազի վաղ մշակության վայրերից է, որի մասին վկայում են խաղողի վազի բազմաթիվ վայրի տեսակների առկայությունը, Կարմիր բլուրի, Արենիի քարանձավի պեղումների ժամանակ հայտնաբերված մառանները, բազմաթիվ կարասները, գինեգործական պարագաները և այլն։ Պեհածո ածխացած սերմերը հավաստում են, որ խաղողի այժմյան որոշ (Ոսկեհատ, Գառան դմակ, Մսխալի, Արարատի և այլն) սորտեր ունեն տեղական ծագում։ Հայկական մանրանկարչությունը, հուշարձանների վրա պահպանված խաղողի քանդակները, հայտնաբերված նյութ, մշակույթի մնացորդներն ու գրավոր հիշատակություններն արժեքավոր տեղեկություններ են տալիս միջնադարյան Հայաստանում զարգացած խաղողագործության մասին։
Հայաստանում խաղողագործությունը լրիվ քայքայվել է Առաջին համաշխարհային պատերազմի (1914-1918) տարիներին։ Խորհրդային իշխանության հաստատումից հետո տնտեսությունների կազմակերպումը, մի շարք ջրանցքների և ջրամբարների կառուցումը հնարավորություն են ստեղծել խաղողագործության հետագա զարգացման համար։ Ավելացել են այգիների տարածքները և բերքատվությունը. 1985 թվականին համապատասխանաբար կազմել են 32,7 հազար հա և 95,8 ց/հա։
Խաղողագործությունը մեծապես տուժել է 1990-2002 թվակականին՝ բերքի իրացման դժվարությունների պատճառով, այգետարածքները կրճատվել են կիսով չափ և կազմել ընդամենը 13 հազար հա։ Հետագայում ճյուղի վերականգնմանը նպաստել են գինի և կոնյակ արտադրող «Վեդի Ալկո», «Գինետուն», «Արփա Ալկո», «Ավշար», «Վայք Գրուպ» և այլ ձեռնարկությունների ստեղծումն ու արտադրական կարողությունների հզորացումը։
ՀՀ-ում խաղողագործության զարգացմանը նպաստել են նաև «Գոլդեն Գրեյփ Արմաս» և արգենտինահայ գործարար Էդուարդո էռնեկյանի «Տիեռաս դե Արմենիա» ընկերությունների ծրագրերը։ 2000-2010 թվականներին ՀՀ-ում յուրաքանչյուր տարի միջին հաշվով հիմնվել է 237,3 հա խաղողի այգի։ 2011 թվականին խաղողի տնկարկների տարածությունը 16,7 հազար հա էր, համախառն բերքը՝ 229,6 հազար տ։
Առանձնացվում են Արարատյան դաշտի, Արարատյան գոգավորության նախալեռներ, Հյուսիս-արլ., Վայքի, Զանգեզուրի խաղողագործական գոտիները, որտեղ մշակում են 22 տեխնիկական և 16 սեղանի սորտեր, որոնք բարձրորակ գինիների, տեսակավոր կոնյակների և հյութերի արտադրության հումք են։
Պտղաբուծություն
Հայաստանը պտղաբուծության հնագույն երկիր է։ Հայտնաբերվել են (Արմավիր, Շենգավիթ, Գառնի և այլն) 3-6 հազար տարվա ծիրանի, դեղձի, սալորի, խաղողի սերմեր։
Հայկական լեռնաշխարհում պտղաբուծությունը հատկապես զարգացել է մ.թ.ա. 9- մ. թ. 1 դարերում։ Վանի մերձակայքում՝ «Ահերի դռան» վրա, Մենուան (մ.թ.ա.871-810) թողել է հետևյալ հիշատակությունը՝ «Խաղողի և պտղատու այգի հիմնեցի, պատերով այն շրջապատեցի»։ Հայաստանի պտղաբուծության մասին նշել են հույն և հայ պատմիչներ Հերոդոտոսը (մ.թ.ա. 5-րդ դար), Ստրաբոնը (մ. թ. ա. 1-ին դար), Ագաթանգեղոսը, Մովսես Խորենացին, Անանիա Շիրակացին, Ստեփանոս Օրբելյանը և ուրիշներ։ Հայաստանը բազմաթիվ պտղատու ծառատեսակների (ծիրանենի, տանձենի, սալորենի և այլն) մշակության հնագույն վայրերից է։ Հազարամյակների ընթացքում ժողովրդական ընտրասերման միջոցով ստեղծվել են ծիրանենու, դեղձենու, սալորենու, խնձորենու, տանձենու, ընկուզենու բազմաթիվ արժեքավոր սորտեր։ Դրանցից համաշխարհային ճանաչում ունեն ծիրանն ու դեղձը, որոնք հայտնի են նաև որպես հայկական պտուղ։
Պտղատու այգիներ կան գյուղատնտեսական բոլոր գոտիներում։ Արարատյան նախալեռներ, Հյուսիս-արլ. և Զանգեզուրի գոտիներում մշակվում են հիմնականում ծիրանենի, դեղձենի, սալորենի, նախալեռն, և Զանգեզուրի գոտիների 1000-1500 մ բարձրներում, Լոռի-Փամբակի և մասամբ լեռն, շրջաններում՝ խնձորենի և տանձենի։ Սյունիքի մարզի՝ Մեղրու, և Տավուշի մարզի Նոյեմբերյանի (ցածրադիր մասերում) տարածաշրջաններում զարգանում է չոր մերձարևադարձային պտղատեսակների մշակությունը։ 2011 թվականին պտղի և հատապտղի տնկարկների մակերեսը 37,1 հազար հա էր, համախառն բերքը՝ 236,0 հազար տ։
Բանջարաբուծություն
Հայաստանում բանջարանոցային մշակաբույսերից առավել տարածված են լոլիկը, վարունգը, կաղամբը, սեխը, սմբուկը, բողկը, գազարը, սխտորը, ծնեբեկը, սպանախը, տաքդեղը, լոբին, ծաղկակաղամբը, շաղգամը, տերևաբանջարներից՝ թարխունը, մաղադանոսը, համեմը, ռեհանը և այլն, բոստանային մշակաբույսերից՝ ձմերուկը, սեխը, դդումը, դդմիկը։ Փորձեր են կատարվում արտադրական պայմաններում վայրի տերևաբանջարների մշակության ուղղությամբ։ Տարբերում են բաց գրունտի (բույսի մշակությունը բաց դաշտում) և պաշտպանված (փակ) գրունտի (աճեցումը ջերմատներում, ջերմոցներում) բանջարաբուծություն։ 2011 թվականին բանջարաբոստանային մշակաբույսերի ցանքատարածությունը 30,7 հազար հա էր, համախառն բերքը՝ 970,2 հազար տ։ Ցանքատարածությունների մոտ 80 %-ն զբաղեցրել են լոլիկը, տաքդեղը, վարունգը և սմբուկը։
«Հազարամյակի մարտահրավերներ-Հայաստան» ծրագրի «Ջրից դեպի շուկա» բաղադրիչի ու «Գյուղական ձեռնարկությունների և փոքրածավալ առևտրային գյուղատնտեսության զարգացման» շրջանակներում կիրառվող մրցակցային դրամաշնորհի միջոցներով սկսել են մշակել բրյոաելյան, չին., պեկինյան և կարմրագլուխ կաղամբներ, բրոկ-կոլի, կոլռաբի, մշակովի հազարի տարբեր տեսակներ։ Ջերմատնային տնտեսություններ կան հանրապետության գրեթե բոլոր մարզերում։ Ջերմատներն զբաղեցնում են մոտ 75 հա տարածք, որտեղ աճեցնում են բանջարեղեն (60 %) և ծաղիկ (40 %)։
Տեխնիկական մշակաբույսեր
Հանրապետությունում մինչև 1988 թվականը մշակվել են շաքարի ճակնդեղ (Շիրակի, Լոռու մարզեր), վարդաբույր խորդենի (Արմավիրի մարզ), մինչև 1965 թվականը՝ բամբակենի (Արարատյան դաշտ)։ Սահմանափակ տարածքներում մշակում են ծխախոտ և ձիթատու կտավատ։ 2010 թվականին Ախուրյանի տարածքում շաքարի գործարանի շահագործումից հետո առաջացել է ճակնդեղագործությունը վերականգնելու անհրաժեշտություն։
Կերային բույսերից մշակում են առվույտ, կորնգան, երեքնուկ, վիկ և կերի արմատապտղավորներ։ 2010 թվականին ցանովի կերային մշակաբույսերի ցանքատարածությունը 65,5 հազար հա էր։ Առվույտ մշակում են Արարատյան դաշտում, նախալեռնային և լեռնակին գոտիներում, կորնգան՝ նախալեռնային ու լեռնային գոտիներում, երեքնուկ՝ Շիրակի գոտու լ-տափաստանային և Սևանի ավազանի լեռնային սահմանափակ տարածքներում, վիկ ու կերային արմատապտղավորներ՝ որոշ գյուղացանկային տնտեսություններում։
Կատեգորիա:Բուսաբուծություն Կատեգորիա:Գյուղատնտեսություն
Սեռական հերպես
Սեռական հերպես, սեռական օրգանների վարակիչ հիվանդություն, որը հարուցվում է հասարակ հերպես վիրուսի (ՀՀՎ) կողմից ։ Շատ մարդիկ կա՛մ չունեն որևէ ախտանիշ, կա՛մ դրանք շատ թույլ են արտահայտված, և հետևաբար չեն իմանում, որ իրենք վարակված են ։ Երբ ախտանիշները դրսևորվում են, դրանք սովորաբար ընդգրկում են մանր բշտիկներ, որոնք բացվում են և վերածվում ցավոտ խոցերի ։ Կարող են դրսևորվել նաև գրիպանաման ախտանիշներ, ինչպիսիք են տենդը, ցավը կամ այտուցված ավշային հանգույցները ։ Հիվանդության կլինիկան սկսվում է դրսևորվել վարակի հետ շփումից 4 օր հետո և պահպանվում է 4 շաբաթ ։ Վարակվելուց հետո կլինկական դրսևորումներ կրկին կարող են լինել, սակայն դրանք ընթանում են ավել մեղմ ։
Վարակումը կարելի է կանխարգելել տարբեր միջոցներով՝ սեռական հարաբերությունների ժամանակ օգտագործել պահպանակներ, ունենալ սեռական հարաբերություններ նրա հետ, ով վարակված չէ տվյալ հիվանդությամբ կամ չզբաղվել սեքսով ։ Վարակվելուց հետո բուժում գոյություն չունի ։ Այնուամենայնիվ, հակավիրուսային դեղամիջոցները կարող են կանխարգելել սրացումները, կամ դրանց առաջանալիս, նվազեցնել տևողությունը ։ Հակավիրուսների երկարատև կիրառումը կարող է նաև նվազեցնել հետագա տարածման ռիսկը ։
2015 թվականին 846 միլիոն մարդ (ամբողջ բնակչության 12%) ունեցել է սեռական հերպես ։ ԱՄՆ-ում ավելի քան վեցից մեկն ունի ՀՀՎ-2 ։ Կանայք ավելի հաճախ են վարակվում քան տղամարդիկ ։ 1990-2010 թվականների ընթացքում ԱՄՆ-ում գրանցվել է ՀՀՎ-2-ով հարուցվող հիվանդություններով հիվանդացության հաճախականության նվազում ։ Հազվադեպ հանդիպող բարդություններից են ասեպտիկ մենինգիտը, ՄԻԱՎ դրական անձնավորության հետ սեռական կապի հետևանքով ՄԻԱՎ/ՁԻԱՀ զարգացման ռիսկի մեծացումը, և ծննդաբերության ժամանակ հերպետիկ վարակի փոխանցումը նորածնին՝ հանգեցնելով հետծննդյան հերպեսի առաջացմանը ։
Նշաններ և ախտանիշներ
Տղամարդկանց մոտ ախտահարվում են առնանդամի գլխիկը, մարմինը կամ սեռական օրգանների այլ հատվածներ։ Ախտահարումները կարող են տեղակայվել նաև ազդրի ներսային հատվածի, հետույքի վրա կամ հետանցքի շրջանում։ Կանանց մոտ ախտահարումները տեղակայվում են ցայլքի, ծլիկի շրջանում կամ նախադռան այլ հատվածներում, հետույքի և հետանցքի շրջանում ։
Այլ տարածված նշանները ներառում են ցավը, քորը և այրոցը։ Քիչ տարածված, բայց միևնույն ժամանակ նաև շատ հանդիպող ախտանիշներից են առնանդամից կամ հեշտոցից արտադրությունը, տենդը, գլխացավը, մկանացավը (միալգիա), այտուցված կամ մեծացած ավշային հանգույցները և անհարմարության զգացումը ։ Կանայք հաճախ ունենում են լրացուցիչ ախտանիշներ, որոնք ընգրկում են ցավոտ միզարձակումը (դիզուրիա) և ցերվիցիտը (արգանդի վզիկի բորբոքում)։ Հերպեսային պրոկտիտը (հետանցքի և ուղիղ աղու բորբոքում) ավելի բնորոշ է անալ սեքսով զբաղվող անհատներին ։
Ախտահարումները 2-3 շաբաթ անց պրոգրեսիվում են խոցերի, հետագայում պատվում է կեղևով և ապաքինվում։ Սակայն լորձային մակերեսի ախտահարումները կարող են և երբեք կեղևով չպատվել ։ Հազվադեպ՝ ախտահարման մեջ ողնուղեղի սրբանային հատվածի ընդգրկման դեպքում, կարող է առաջանալ միզակապություն և միելոռադիկուլիտի (միելիտի՝ ողնուղեղի բորբոքման և ռադիկուլիտի՝ նյարդարամատաբորբի համակցում) միակողմանի ախտանիշներ և նշաններ՝ ցավ, զգացողության կորուստ, ոչ նորմալ զգացողություններ (պարէսթեզիաներ) և ցանավորում ։ Պատմականորեն սա անվանվում էր Էլսբերգի համախտանիշ, սակայն դրա էությունը մինչև վերջ պարզաբանված չէ ։
Հիվանդության կրկնություն (ռեցիդիվ)
ՀՀՎ-2-ով հարուցված սեռական հերպեսի առաջին դրվագից հետո մարդկանց մոտավորապես 80%-ի մոտ կարող է լինել նվազագույնը հիվանդության մեկ վերադարձ։ Իսկ ՀՀՎ-1-ով հարուցված սեռական հերպեսի ռեցիդիվը հանդիպում է հիվանդների 50%-ի մոտ ։ ՀՀՎ-2-ով հարուցված սեռական հերպեսը կրկնվում է տարեկան 4-6 անգամ, մինչ ՀՀՎ-1-ով հարուցված վարակը հանդիպում է տարեկան մոտավորապես 1 անգամ ։
Ռեցիդիվող սեռական հերպեսով հիվանդներին կարելի է բուժել ճնշող թերապիայով (սուպրեսիվ թերապիա), որը բաղկացած է ամենօրյա օգտագործվող հակավիրուսային թերապիայից։ Հակավիրուսային թերապիայի համար օգտագործում են ացիկլովիր, վալացիկլովիր կամ ֆամցիկլովիր ։ Սուպրեսիվ թերապիան կարող է արդյունավետ լինել այն հիվանդների համար, ովքեր ունենում են տարեկան մինչև 4 դեպք, սակայն վկայության որակը ցածր է ։ Ռեցիդիվների ցածր հաճախությամբ մարդիկ հավանաբար ևս կունենան ռեցեդիվների ցածր հաճախականություն սուպրեսիվ թերապիայի կիրառման դեպքում ։ Սուպրեսիվ թերապիան պետք է դադարեցվի նվազագույնը մեկ տարի անց, որպեսզի վերագնահատվի ռեցեդիվների հաճախականությունը ։
Փոխանցման ուղիներ
Սեռական հերպեսը կարող է տարածվել մինչև խոցի ձևավորումը կամ դրանց ձևավորումից հետո վիրուսի սփռման միջոցով։ Զույգընկերների միջև վարակի տարածման ռիսկը կազմում է տարեկան մոտավորապես 7,5% (չպաշտպանված սեռական հարաբերության ժամանակ) ։ Սեռական հերպեսի մի անհատից մյուսին փոխանցման հավանականությունը նվազում է տղամարդկանց պահպանակ օգտագործելու դեպքում 50%-ով։ Կանացի պահպանակների կիրառման դեպքում այն նույնպես նվազում է 50%-ով։ Հավանականությունը նվազում է նաև հերպեսի ակտիվ բռնկումների ժամանակ սեռական հարաբերություններից խուափելու դեպքում ։ Ինչքան երկար ժամանակ է զուգընկերը վարակված, այնքան փոխանցման արագությունն ավելի ցածր է ։ Վարակված մարդը կարող է նվազեցնել հետագա փոխանցման ռիսկերը՝ պահպանելով ամենօրյա կիրառվող հակավիրուսային թերապիան ։ Սեռական հերպեսով վարակվածությունը հանդիպում է մոտավորապես ամեն 1000 սեռական ակտից մեկի ժամանակ ։
Սկրինինգ հետազոտություն
Մարդկանց արյունը հետազոտելը խորհուրդ չի տրվում, ներառյալ նրանց, ովքեր հղի են, չունեն ՀՀՎ-ի ախտանիշներ ։ Սա կապված է մեծ վտանգի, քիչ օգուտի վախի հետ, քանի որ առկա է կեղծ դրական քրդյունքի մեծ հավանականություն, իսկ հետազոտության դրական պատասխանի առկայությունը կարող է առաջ բերել այլ խնդիրներ, ինչպիսիք են հարաբերության դժվարությունները ։
Բուժում
Վարակվելուց հետո բուժում չկա ։ Հակավիրուսային դեղամիջոցները, ինչպիսիք են ացիկլովիրը, վալացիկլովիորը կարող են կանխարգելել սրացումները կամ կրճատել դրանք, եթե տեղի են ունենում ։ Հակավիրուսների երկարատև կիրառումը կարող է նաև ընկճել հետագա տարածման ռիսկը ։ Ինչքան երկար ժամանակ է մարդը վարակված վիրուսով, այնքան նրա մոտ ավելի քիչ են հանդիպում բռնկումները և ավելի դժվար է այն փոխանցել ուրիշներին յուրահատուկ հակամարմինների և ուժեղացած իմունային պատասխանի շնորհիվ ։
Ացիկլովիրը հակավիրուսային դեղամիջոց է և նվազեցնում է ցավն ու ախտահարումների քանակը սեռական հերպեսի սկզբնական շրջանում։ Բացի այդ, այն նվազեցնում է նաև վարակի կրկնությունների հաճախականությունը և ծանրությունը։ Այն արտադրվում է դեղապատիճների (կապսուլաներ), դեղահատերի, կախույթների (սուսպենզիաներ), ներարկումների, ներարկումային փոշիների և քսայուղերի տեսքով։ Քսայուղերն օգտագործվում են տեղային և նվազեցնում են ցավը, բուժման ժամանակը և սահմանափակում է վարակի տարածումը ։
Adobe Audition
Adobe Audition (նախկինում Cool Edit Pro), աուդիոխմբագրիչ, թողարկվել է Adobe ընկերության կողմից։ Հիմնականում աշխատում է բոլոր ձայնային ֆորմատներով։ Մտնում է Adobe Creative Suite-ի մեջ։